Jan-Krzysztof Duda

Jan-Krzysztof Duda (født 26. april 1998 i Kraków) er en polsk sjakkspiller som i 2013 ble stormester i sjakk 15 år og 21 dager gammel, som den nest yngste polske spilleren gjennom tidene etter Dariusz Świercz.

Han kvalifiserte seg til Verdenscupen i sjakk 2013 hvor han røk ut i første runde mot ukrainske Vasyl Ivantsjuk. Fire år senere avanserte Duda til andre runde i Verdenscupen i sjakk 2017, men røk på nytt mot Ivantsjuk.

Under VM i hurtig- og lynsjakk 2018 tok Duda VM-sølv i lynsjakk, et halvt poeng bak nordmannen Magnus Carlsen.

Under Norway Chess 2020 stoppet han verdensmester Magnus Carlsen sin rekke på 125 langsjakkpartier uten tap mellom 31. juli 2018 og 11. oktober 2020.

Referanser

Eksterne lenker 
 

Polske sjakkspillere
Stormestere i sjakk
Personer fra Kraków